വാട്സ്ആപ്പിലും ഇനി ലൈക്കും റിയാക്ഷനും: പുതിയ ഫീച്ചര് എത്തുന്നു ഫെയ്സ്ബുക്കിന് സമാനമായി വാട്സ്ആപ്പില് വരുന്ന സന്ദേശങ്ങള്ക്കും ലൈക്കും റിയാക്ഷനുകളും നല്കാനുള്ള ഫീച്ചര് ഉടന് ലഭ്യമാവുമെന്ന് റിപ്പോര്ട്ട്. വാട്സ്ആപ്പിന്റെ മാതൃസ്ഥാപനമായ ഫെയ്സ്ബുക്കിന്റെ ഉടമസ്ഥതയിലുള്ള ഇന്സ്റ്റഗ്രാമിലും, ഫെയ്സ്ബുക്ക് മെസഞ്ചറിലും സന്ദേശങ്ങള്ക്ക് റിയാക്ഷനുകള് നല്കാനാവും. മെസേജുകളില് ടാപ്പ് ചെയ്താല് റിയാക്ഷനുകള് ലഭ്യമാവും. വാട്സ്ആപ്പിലും സമാന രീതിയിലാവുംറിയാക്ഷനുകള് ലഭ്യമാവുക എന്നാണ് റിപ്പോര്ട്ട്. വാട്സ്ആപ്പിന്റെ പുറത്തിറങ്ങാനിരിക്കുന്ന പതിപ്പുകളെക്കുറിച്ചുള്ള വിവരങ്ങള് പ്രസിദ്ധീകരിക്കുന്ന ഡബ്ല്യുഎബീറ്റ ഇന്ഫോ എന്ന ബ്ലോഗിലാണ് പുതിയ ഫീച്ചറിനെക്കുറിച്ചുള്ള വിവരങ്ങലുള്ളത്. വാട്ട്സ്ആപ്പില് സന്ദേശം ടാപ്പ് ചെയ്ത് പിടിച്ച് അതില് റിയാക്ഷന് നല്കുന്ന രീതിയിലായിരിക്കും ഈ ഫീച്ചര് ഉള്പ്പെടുത്തുക. സന്ദേശത്തില് ടാപ്പ് ചെയ്താല് വിവിധ റിയാക്ഷനുകളുടെ ഇമോജികള് പ്രത്യക്ഷപ്പെടും. അതില് ഒരു ഇമോജി തിരഞ്ഞെടുത്ത് പ്രതികരണം അറിയിക്കാവുന്നതാണ്. വാട്സ്ആപ്പിലെ ഈ ഫീച്ചര് ഇപ്പോഴും പൂര്ണമായും വികസിപ്പിച്ചിട്ടില്ലെന്നാണ് വിവരം. ആന്ഡ്രോയ്ഡ്, ഐഒഎസ് പ്ലാറ്റ്ഫോമുകളില് ബീറ്റ പതിപ്പില് ഈ ഫീച്ചര് ഉടന് ലഭിക്കും.